O boală gravă a revenit în România. Există o singură șansă pentru protecție
- Georgiana Dragomir
- 30 martie 2024, 07:23
România a înregistrat primul caz de febră tifoidă, în 2024, boală luată de un pacient adult dintr-o ţară din Asia, a informat doctorul Simin Aysel Florescu, managerul Spitalului de Boli Infecţioase Victor Babeş din Capitală. Anul trecut, în România au mi existat trei cazuri de febră tifoidă, toate la adulți care nu s-au vaccinat înainte de călătoriile respective.
Boala care provocă decesul. Primul caz de febră tifoidă din România, în 2024
Febra tifoidă poate fi prevenită prin vaccinare, însă, pacienții care au plecat în ţările de unde au luat-o nu s-au imunizat împotriva acestei boli. Netratată la timp, aceastp afecțiune poate cauza decesul, spun medicii epidemiologi.
"Nu s-au vaccinat împotriva febrei tifoide înainte de călătoriile respective. Ultimul caz este din Asia, celelalte trei erau din Africa venite. Sunt măsuri de izolare a pacientului în saloane dedicate, ca şi pentru multe alte tipuri de infecţii digestive, există şi hepatite cu virus A care se transmit digestiv, există şi tot felul de diarei cu clostridium difficile de exemplu sau alte tipuri de infecţii digestive care de asemenea se izolează în saloane dedicanewte", a precizat managerul Spitalului de Boli Infecţioase Victor Babeş din București, dr. Simin Aysel Florescu, potrivit news.ro.
Febra tifoidă este o boală care se transmite pe cale digestivă, determinată de un germene care numește salmonella typhfi. Se produce prin transmitere digestivă, prin ingestie de apă sau alimente contaminate cu salmonella typhi sau mâini murdare.
"Este o boală care este perfect prevenibilă prin vaccinare dar bineînţeles, ca şi la toate celelalte, condiţia este ca viitorul călător să se adreseze unui medic de specialitate care să-i dea recomandarea de vaccinare", transmis medicul Simin Aysel Florescu, potrivit sursei citate.
Ce simptome provoacă febra tifoidă
Principalele semne, cele care ar trebui să determine pacienții să meargă la doctor- stări de slăbiciune.
- insomnii.
- dureri de cap, dureri musculare.
- tuse uscată chiar convulsivă
- febră, frisoane, transpirații abundente.
- dureri abdominale.
- lipsa apetitului.
- diaree/constipație.
Medicii recomandă vaccinarea, înainte de a călători în țările asiatice, cele în care se înregistrează cele mai multe cazuri de febră tifoidă.